VII виш йисуз арабри Алпания фарсаривай дяведалди къачунай. Гьа береда фарсарин кIеви таъсирдик яргъалди квай Куьре вацIун чапла пата авай алпан тайифайри чпин милли кьетIенвал квадарна фарс чIалалди рахазвай. Им асул гьисабдалди гьа чIавуз Азербайжандин кьилин шегьерар хьайи Аран ва Ширван вилаятрин чIехи шегьеррин агьалийриз талукь тир. Амма хуьрерин эгьлийри чпин хайи чIалар хвенвай. Гьа чIаларикай гила чун рахазвай лезги чIалар арадал атанай.